open-index/open-wikipedia-markdown huggingface dataset:
Cido Arena

***Cido Arena*** ir lielākā daudzfunkcionālā arēna Panevēžā, Lietuvā. Arēnu atklāja 2008. gada 24. oktobrī. Tajā pārsvarā notiek treka riteņbraukšanas pasākumi, kā arī basketbola spēles un koncerti. Tā ir Lietuvas Basketbola līgas kluba "Lietkabelis" mājas spēļu arēna, iepriekš klubs spēlēja Sports Palace Aukštaitija laukumā. Arēnā atrodas 250 metrus garš Olimpiskajiem standartiem atbilstošs velotreks, šobrīd vienīgais Baltijas valstīs.

Arēnā notika *[[2011. gada Eiropas čempionāts basketbolā|Eurobasket 2011]]* A grupas spēles un 2012. gada Eiropas čempionāts treka riteņbraukšanā.

## Ārējās saites

*
Volts Vitmens

200px|thumbnail|Volts Vitmens. Fotogrāfija uzņemta 1887. gadā
**Volters Vitmens** (, dzimis , miris ) ir amerikāņu dzejnieks, kas uzskatāms par modernās dzejas aizsācēju amerikāņu literatūrā.

## Biogrāfija
Volts Vitmens visu mūžu papildināja savu dzejoļu krājumu "Zāles stiebri". Pirmais izdevums iznāca 1855. gadā, bet pēdējais Vitmena akceptētais tika laists klajā, kad viņš jau gulēja uz nāves gultas.

## Atdzejojumi latviešu valodā
* *Zāļu stiebri*. Atdz. Roberts Skarga (Kārlis Jēkabsons). Rīga, 1908.
* *Dziesma par brīvo teku*. Atstāstījis Jēkabs Kalniņš (Mākonis). Rīga, 1911.
* *Salut au Monde*. Atdz. Rūdolfs Egle. **Dzintars**, 1918, Nr. 1.
* *Zāļu stiebri*. Atdz. Mirdza Ķempe un Rihards Rudzītis. Rīga: LVI, 1960.
* *Respondez!*. Atdz. Jānis Elsbergs. **Dzejas diena 2000**. Rīga: Daugava, 2000.
* *Zāles stiebri*. Atdz. Elmārs Apse, Jānis Elsbergs, Artis Ostups, Knuts Skujenieks, Kārlis Vērdiņš un Arvis Viguls. Rīga: Neputns (2011).
Luč-5A

***Luč-5A*** (*Луч-5А*; zināms arī kā *Luch-5A*) ir Krievijas sakaru pavadonis, kas paredzēts Zemes orbītās esošu kosmisko aparātu sakaru nodrošināšainai. Palaists .

Pavadonis izgatavots uzņēmumā *[[Informacionnyje sputnikovyje sistemy]]* pēc Federālās kosmiskās aģentūras pasūtījuma, uz platformas *[[Ekspress-1000]]* bāzes. Raidītājus un jaudas pastiprinātājus izgatavoja Francijas uzņēmums *[[Thales Alenia Space]]*. Japānas uzņēmums Sumitomo/Nec piegādāja maztrokšņu pastiprinātājus un *Majak* raidītājus.

Atrodoties ģeostacionārajā orbītā, kosmiskais aparāts retranslē telemetriju un citus datus starp zemās orbītās esošiem Krievijas pavadoņiem, kuri atrodas ārpus zemes staciju sakaru zonas, un zemes stacijām. Tas paredzēts galvenokārt sakaru nodrošināšanai ar Starptautiskās kosmosa stacijas (SKS) Krievijas segmentu un kosmosa kuģiem. Tāpat to var izmantot telemetrijas saņemšanai no nesējraķetēm un to augšējām pakāpēm, kad tās orbītā nogādā derīgās kravas.

Iepriekšējais *Luč* sērijas pavadonis tika palaists 1995. gadā, bet tas darbojās tikai līdz 1998. gadā. Kopš tā laika Krievijai SKS sakariem nācās izmantot ASV *[[Tracking and Data Relay Satellites|TDRS]]* sistēmu.

*Luč-5A* spēj sekot ātri kustošiem mērķiem orbītās. Tas ir apgādāts ar divām antenām 4,2 m diametrā, no kurām viena darbojas Ku joslā un otra — S joslas diapazonā. Katra antena var sekot mērķim neatkarīgi no otras. Ir septiņi raidītāji, kas spēj pārraidīt datus ar ātrunu līdz 150 Mb/s (Ku joslai) un 5 Mb/s (S joslai). *Luč-5A* var uztvert arī avārijas signālus no *[[KOSPAS-SARSAT]]* sistēmām (P diapazonā) un retranslēt uz zemes stacijām L joslā. Šajās frekvencēs arī paredzēta datu apmaiņa hidrometeoroloģiskajā sistēmā *Planeta-S*. Bez tam pavadonis paredzēts arī, lai pārraidītu korekcijas mērījumus 'GLONASS* navigācijas pavadoņiem.

*Luč-5A* tika palaists  11:17:00 UTC ar nesējraķeti *Proton-M/Briz-M* no [[Baikonuras kosmodroms|Baikonuras kosmodroma]] 81. laukuma 24. palaišanas iekārtas. Kopā ar to tika palaists Izraēlas pavadonis *AMOS-5*. Dzinējbloks *Briz-M* ar nometamām papildu degvielas tvertnēm veica dzinēju četru iedarbināšanu shēmu. *Luč-5A* no dzinējbloka *Briz-M* atdalījās 20:10:55. UTC. Pēc tam *Briz-M* veica dzinēju piekto iedarbināšanu, lai ievadītu orbītā *AMOS-5*.

 *Luč-5A'' tika novietots ģeostacionārajā orbītā punktā 58,5° austrumu garuma testēšanas fāzei. 2012. gada oktobrī pavadonis atradās pozīcijā 95° A.

## Atsauces

## Ārējās saites
* Геостационарные КА-ретрансляторы «Луч-5А» и «Луч-5Б»  Информационные спутниковые системы имени академика М.Ф. Решетнёва 
* Космический аппарат «Луч-5А»  Центр управления полетами ЦНИИ машиностроения
Marks Pasmans

**Marks Pasmans** (dzimis  Rīgā, miris ) bija Latvijas šahists, kas uzvarēja Latvijas šaha čempionātā 1951. gadā.

## Šahista karjera

Marks Pasmans šahu iemācījās spēlēt 14 gadu vecumā un ļoti ātri izvirzījās par vienu no spēcīgākajiem Latvijas šahistiem, 1951. gadā uzvarot Latvijas šaha čempionātā. Marks Pasmans ir pārstāvējis Latviju PSRS komandu meistarsacīkstēs 1953. gadā (spēlēja pie 4. galdiņa: +0, =5, -2), 1958 (spēlēja pie 4. galdiņa: +2, =2, -4) un 1960 (bija pirmais rezervists un ieguva 5 punktus no 7 iespējamajiem). Tāpat Marks Pasmans ir pārstāvējis Latvijas komandu "Daugava" PSRS komandu kausā 1954. gadā (spēlēja pie 5. galdiņa: +3, =2, -5).
Marks Pasmans bija beidzis Latvijas Universitāti.

## Nozīmīgākās sacensības

* 1949. gads, 14. vieta Latvijas šaha čempionātā.
* 1950. gads, 4. vieta Latvijas šaha čempionātā.
* 1951. gads, 1. vieta Latvijas šaha čempionātā.
* 1952. gads, 2. vieta Latvijas šaha čempionātā.
* 1953. gads, 5. vieta Latvijas šaha čempionātā.
* 1954. gads, 5. vieta Latvijas šaha čempionātā.
* 1961. gads, 9. vieta Latvijas šaha čempionātā.
* 1958. gads, 1. vieta Rīgas šaha čempionātā.
* 1964. gads, 1. vieta PSRS sporta biedrības "Dinamo" šaha čempionātā.

## Atsauces

## Ārējās saites

* Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., lpp. 71 - 72
Dzelde

**Dzelde** var būt:

* Dzelde (personvārds) ― Latvijas vārdadienu kalendārā 15. augustā iekļauts sieviešu vārds.

## Cilvēks ar šādu uzvārdu
* Ģirts Dzelde (1963) ― latviešu tenisists.
Patria

**Patria** var būt:

* Tēvzeme, no latīņu *patria*;
* Patria — latviešu studentu korporācija;
* Patria — Somijas militārās un aerokosmiskās rūpniecības uzņēmums.
Gājēju pāreja

[230px|thumb|Ceļa zīme pie gājēju pārejas [Spānija|Spānijā]]
**Gājēju pāreja** (sarunvalodā nereti saukta arī par zebru) ir ar baltām svītrām un īpašu zīmi apzīmēta vieta uz ceļa, kuru drīkst šķērsot gājēji. Tās parasti tiek ierīkotas krustojumos, pie skolām un citās vietās. Autovadītājam ir jāapstājas, ja cilvēki gatavojas iet pāri gājēju pārejai.

## Vēsture
[150px|thumb|Cilvēki grasās šķērsot ielas gājēju pārejas vietā. [Haifa, Izraēla]]
Pirmais gājēju pārejas signāls tika izveidots 1868. gadā. Ideju par gājēju pāreju izdomāja dzelzceļa inženieris Džons Pēks Knaits. Signāls sastāvēja no semafora rokas, kurā bija gāze, kas imitēja zaļo un sarkano gaismu. Semafora rokas kustināja policists. Taču 1869. janvārī gāze noplūda un izraisīja sprādzienu, ievainojot policijas darbinieku. Piecus gadus vairs netika strādāts pie gājēju signāla.

## Veidi
Ir diva veida gājēju pārējas — regulējamās un neregulējamās. Regulējamās gājēju pārejas regulē luksofors. Neregulējamās pārejas neregulē luksofors, tur autovadītājiem jādod priekšroka gājējiem.

## Atsauces

## Ārējās saites

* 2015.gadā pieņemtie Ceļu satiksmes noteikumi
* likumi.lv
Džekfrūts

**Džekfrūts** jeb **Indijas maizeskoks** (*Artocarpus heterophyllus*) ir zīdkoku dzimtas suga. Tā dabiskais izplatības areāls ir tropiskie lietus meži Dienvidāzijā un Dienvidaustrumāzijā. Džekfrūts ir Bangladešas nacionālais auglis. Džekfrūts tiek kultivēts tā augļu dēļ. Tiem ir vieni no lielākajiem augļiem pasaulē. Augļu masa var sasniegt pat 25 kg.
Ārgavas kantons

**Ārgavas kantons** () ir viens no Šveices 26 kantoniem. Kantona administratīvais centrs ir Ārava, lai gan lielākā pilsēta ir Vetingene. Ārgavas kantons ziemeļos robežojas ar Vāciju, rietumos ar Bāzeles-lauku un Zoloturnas kantonu, dienvidos ar Lucernas kantonu, dienvidaustrumos ar Cūgas kantonu, bet austrumos ar Cīrihes kantonu. Administratīvi sīkāk Ārgavas kantons dalās 11 apgabalos.

## Cilvēki
* Cēzars Amslers (1881–1965), neirofarmakologs, Latvijas Universitātes Medicīnas fakultātes profesors.
Krona

**Krona** var būt:
* Austroungārijas krona;
* Čehijas krona;
* Čehoslovākijas krona;
* Dānijas krona;
* Dienvidslāvijas krona;
* Fēru krona;
* Fiumes krona;
* Igaunijas krona;
* Islandes krona;
* Norvēģijas krona;
* Slovākijas krona;
* Zviedrijas krona;
* 9 voltu (PP3) baterija (sarunvalodā).
Jans Švankmajers

**Jans Švankmajers** (; ; dzimis ) ir čehu kinorežisors un mākslinieks, kurš darbojies dažādās citās izpausmēs. Viņš pats sevi sauc par sirreālistu, saistībā ar savām sirreālajām animācijām. No viņa spēcīgi ietekmējušies citi mākslinieki kā Tims Bērtons, Terijs Giljams, brāļi Kveji un citi.

## Atsauces

## Ārējās saites
Vasilis Spanulis

**Vasilis Spanulis** (, *Vassilis Spanoulis*; dzimis ) ir bijušais profesionāls grieķu basketbolists un treneris, spēlēja saspēles vadītāja un uzbrūkošais aizsarga pozīcijā, bijušais Grieķijas izlases dalībnieks. Pašlaik (2024) ir Grieķijas basketbola izlases galvenais treneris.

## Karjera
Karjeru uzsāka GS Larissa kluba sastāvā, 2003. gadā ieguva Grieķijas līgas labākā jaunā spēlētāja balvu. Pēc tam pārgāja uz Atēnu "Maroussi", pēc iespaidīgās 2004.—2005. gada sezonas, kurā viņš iekļuva Grieķijas līgas finālā un Eirokausu ceturtdaļfinālā, V. Spanulis tika aizmainīts uz Atēnu "Panathinaikos", kur viņš kļuva par vienu no Eiropas basketbola lielākajām zvaigznēm.

2005.—2006. gada sezonā V. Spanulis debitēja Eirolīgā un pirmoreiz tika iekļauts Eirolīgas simboliskajā izlasē. 2006.—2007. gada sezonu viņš aizvadīja NBA kluba Hjūstonas "Rockets" sastāvā, taču pēc sezonas atgriezās "Panathinaikos". Tā sastāvā 2009. gadā V. Spanulis kļuva par Eirolīgas čempionu un tika atzīts par *Final Four* MVP. 2010. gada vasarā pārgāja uz Pirejas "Olympiacos". 2012.—2013. gada sezonā tika atzīts par Eirolīgas regulārās sezonas vērtīgāko spēlētāju.

Grieķijas izlases sastāvā izcīnījis sudrabu 2006. gada Pasaules čempionātā. 2005. gada Eiropas čempionātā tika izcīnīta zelta medaļa, savukārt 2005. gadā — bronza. Pēc 2015. gada Eiropas čempionāta paziņoja par karjeras beigšanu izlasē.

## Ārējās saites
Dzelda

**Dzelda** (agrāk arī **Diždzelda**, **Lieldzelda**) ir ciems Kuldīgas novada Nīkrāces pagastā, pagasta centrs. Izvietojies Dzeldas kreisajā krastā netālu no autoceļa P116  no novada centra Kuldīgas un  no Rīgas. Dzeldā atrodas pagasta pārvalde, Nīkrāces pamatskola, pasts, brīvā laika pavadīšanas centrs, bibliotēka, vairāki veikali, uzņēmumi.

## Vēsture
[thumb|200px|left|Diždzeldes muiža 19. gadsimta vidū ([Vilhelms Zigfrīds Štafenhāgens|Štafenhāgens).]]
Dzelda (Celde) vēstures avotos pirmoreiz minēta 1253. gadā. Apdzīvotā vieta izveidojusies ap bijušo Diždzeldes muižu *(Groß-Dselden)*, kurā 1889. gadā bijušas 40 zemnieku sētas un 547 iedzīvotāji. Par lielāku apdzīvoto vietu izveidojusies pēckara gados, kad Dzelda bija padomju saimniecības «Nīkrāce» un ciema padomes (vēlāk — pagasta) centrs.

Dzeldas upes pretējā krastā esošais Dzeldas (Dzelzgales) pilskalns ir valsts nozīmes arheoloģijas piemineklis. Ziemeļos no Dzeldas pie Skrundas—Embūtes ceļa atrodas Otrā pasaules kara padomju karavīru brāļu kapi (tēlniece L. Rezevska).

### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites

* Dzeldas pilskalns
Henriks Gureckis

**Henriks Mikolajs Gureckis** (; dzimis , miris ) bija poļu akadēmiskās mūzikas komponists. Gureckis dzīves laikā kļuva par vienu no poļu  avangardistiem pēc padomju atstātajā radošajā krīzē.  Līdz ar Arvo Pertu, Džonu Taveneru, Pēteri Vasku, Sofiju Gubaiduļinu un Giju Kančeli dažkārt tiek pieskaitīts t.s. sakrālajiem minimālistiem. Pazīstamākais Gurecka darbs ir 1976. gadā radītā 3. simfonija jeb "Skumjo dziesmu simfonija" (*Symfonia pieśni żałosnych*).

Mācījās Katovices Mūzikas akadēmijā. Piecdesmitajos un sešdesmitajos gados komponēja modernisma stila mūziku, līdz septiņdesmito gadu vidū mainījās un attīstījās minimālisma virzienā. Līdz pat 20. gadsimta deviņdesmitajiem gadiem Gureckis bija vairāk pazīstams dzimtajā Polijā, līdz 3. simfonijas ieraksts kļuva par klasiskās mūzikas hitu, kas pārdots vairāk nekā miljons eksemplāros. Neilgu laiku uzturoties Parīzē un Berlīnē, Gureckis lielāko daļu sava mūža pavadīja dzimtajā Silēzijā.

## Atsauces

## Ārējās saites

* Henriks Gureckis AllMusic
Žans Ēriks Verņs

**Žans Ēriks Verņs** (; dzimis ) ir franču autosportists.

No . gada viņš startē Formulā 1, pārstāvot *[[Scuderia Toro Rosso]]* komandu. Pirms tam ir startējis *Formula Renault 3.5 Series*, *British Formula Three*, *GP3 Series*, *Eurocup Formula Renault 2.0*, *Formula Renault 2.0 WEC* un *French FRenault Campus* sacensību seriālos. 2007. gada *French Renault Campus*, 2008. gada *French Formula Renault 2.0* un 2010. gada *British Formula Three* francūzis izcīnīja uzvaru kopvērtējumā.

## Formula 1 rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

 - Pašreizējā sezona.

## Ārējās saites
*
Lēnas

**Lēnas** ir ciems Kuldīgas novada Nīkrāces pagastā. Izvietojies pagasta ziemeļaustrumos pie Imalas (Lēnupes) ietekas Ventā  no pagasta centra Dzeldas,  no novada centra Kuldīgas un  no Rīgas.

Lēnas vēstures avotos pirmoreiz minētas 1242. gadā, kad Livonijas krusta karu laikā Vācu ordenis šajā apvidū sakāvis kuršus. Mūsdienu apdzīvotā vieta izveidojusies ap bijušās Lēnu muižas *(Lehnen)* centru. Daļa ciema ar Lēnu baznīcu un krogu atrodas ziemeļos no muižas pie autoceļa P116 un Kojas ietekas Ventā. No 1949. līdz 1954. gadam Lēnas bija Lēnas ciema padomes centrs. Lēnu baznīca un krogs ir valsts nozīmes arhitektūras pieminekļi, Lēnu senkapi — arheoloģijas piemineklis. Lēnu muižas ansamblis ir vietējas nozīmes kultūrvēstures piemineklis. 

Pie Lēnām sākas «Kalpaka taka» — vieta, kur 1919. gada 3. martā Latvijas Neatkarības karā Oskara Kalpaka 1. latviešu atsevišķais bataljons pārcēlās pāri Ventai, lai sāktu Kurzemes un Zemgales atbrīvošanu no Padomju Latvijas karaspēka.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Jaunsēlpils

**Jaunsēlpils** ir ciems Jēkabpils novada Sēlpils pagastā. Atrodas pagasta centrālajā daļā 7,7 km no pagasta centra Sēlijas, 13,6 km no Salas un 124,2 km no Rīgas.

Apdzīvotā vieta atrodas pie autoceļa V815 (Sēlija–Sēlpils–Ošāni), uz ziemeļaustrumiem no Alinānu purva un dienvidiem no Baltiņu ezera.

## Atsauces
2002. gada Zelta bumba

[thumb|2002. gada '''[Zelta bumbas** ieguvējs Ronaldu]]
**2002. gada Zelta bumba*', ko pasniedz labākajam [[futbols|futbolistam]] Eiropā, pēc starptautiskas [[UEFA]] dalībvalstu sporta žurnālistu žūrijas lēmuma tika piešķirta [[Ronaldu]] 2002. gada 12. decembrī. Tas bija Ronaldu otrais Zelta bumbas apbalvojums, pimro viņš saņēma 1997. gadā.

1997. gadā Ronaldu kļuva par pirmo [[Brazīlija]]s pārstāvi, kas ieguvis šo balvu, kopš tā laika 1999. gadā šo balvu bija saņēmis viņa tautietis [[Rivaldu]]. Viņš kļuva par ceturto [[Madrides "Real" (futbols)|Real Madrid]] spēlētāju, kas ieguvis šo balvu pēc [[Alfredo di Stefano]] ([[1957. gada Zelta bumba|1957]]., [[1959. gada Zelta bumba|1959]].), [[Raimons Kopa|Raimona Kopas]] ([[1958. gada Zelta bumba|1958]].) un [[Luišs Figu|Luiša Figu]] ([[2000. gada Zelta bumba|2000]].).

== Balsojums ==


Bez minētajiem spēlētajiem vēl tika nosaukti, bet balsis neieguva: [[Pablo Aimars]] ([[Valencia CF|Valencia]]), [[Sonijs Andersons]] ([[Lionas "Olympique"|Lyon]]), [[Deivids Bekhems]] ([[Manchester United FC|Manchester United]]), [[Ikers Kasiljass]] ([[Madrides "Real" (futbols)|Real Madrid]]), [[Džibrils Sisē]] ([[AJ Auxerre|Auxerre]]), [[Edmilsons]] ([[Lionas "Olympique"|Lyon]]), [[Raiens Gigss]] ([[Manchester United FC|Manchester United]]), [[Džuniči Inamoto]] ([[Arsenal FC|Arsenal]], [[Fulham F.C.|Fulham]]), [[Miroslavs Kloze]] ([[1. FC Kaiserslautern|Kaiserslautern]]), [[Patriks Kleiverts]] ([[FC Barcelona|Barcelona]]), [[Luiss Enrike]] ([[FC Barcelona|Barcelona]]), [[Klods Makelele]] ([[Madrides "Real" (futbols)|Real Madrid]]), [[Paolo Maldīni]] ([[AC Milan|Milan]]), [[Pauleta]] ([[Bordo "Girondins"|Bordeaux]]), [[Tomāšs Rosickis]] ([[Dortmundes "Borussia"|Borussia Dortmund]]), [[Havjērs Saviola]] ([[FC Barcelona|Barcelona]]), [[Sols Kihjons]] ([[Briseles "Anderlecht"|Anderlecht]]), [[Jons Dāls Tomasons]] ([[Feyenoord]], [[AC Milan|Milan]]), [[Frančesko Toti]] ([[AS Roma|Roma]]), [[Davids Trezegē]] ([[Turīnas "Juventus"|Juventus]]), [[Pjērs van Hojdonks]] ([[Feyenoord]]), [[Kristians Vjēri]] ([[Milānas "Internazionale"|Internazionale]]), [[Marks Vilmotss]] ([[Bordo "Girondins"|Bordeaux]]) un [[Silvēns Viltors]] ([[Arsenal FC|Arsenal]]).

== Piezīmes ==


== Atsauces ==


== Ārējās saites ==
* [https://web.archive.org/web/20090319142513/http://www.francefootball.fr/FF/Ballon_Or_home.html *France Football'' oficiālā Ballon d'Or lapa]
Here and Now

***Here and Now*** ir kanādiešu rokgrupas *[[Nickelback]]* septītais studijas albums. Tas tika izdots . Kanādā tas tika sertificēts ar divkāršo platīna disku. Vairāku valstu topos tas ir ierindojies pirmajā vietā (Austrālija, Kanāda, Japāna, ASV rokalbumu tops).

## Dziesmu saraksts

## Ārējās saites
*
Irina Cvetkova

**Irina Cvetkova** (dzimusi  Rīgā) ir Latvijas juriste un politiķe, līdz 2014. gada vasarai pārstāvēja partiju "Saskaņa" un apvienību "Saskaņas Centrs", bijusi 11. Saeimas deputāte.

## Biogrāfija
1995. gadā absolvējusi Latvijas Universitātes Juridisko fakultāti tiesību zinātņu specialitātē. Juriste, kopš 2003. gada ir sertificēta maksātnespējas procesu administratore.

Tiesību zinātnes virziena dekāne un docente Baltijas Starptautiskajā akadēmijā. Aizraušanās: literatūra, māksla, mūzika, ceļojumi, peldēšana, adīšana.

## Politiskā darbība
2010. gadā kandidējusi 10. Saeimas vēlēšanās no apvienības "Saskaņas Centrs" saraksta, bet nav ievēlēta. 2011. gada Saeimas ārkārtas vēlēšanās ievēlēta 11. Saeimā, kur darbojas Juridiskajā komisijā un Pilsonības likuma izpildes komisijā.

Kandidēja 2014. gada Eiropas Parlamenta vēlēšanās "Saskaņas" saraksta, taču netika ievēlēta. 2014. gada vasarā izstājās no partijas "Saskaņa".

12. Saeimas vēlēšanās I. Cvetkova kandidēja no Latvijas Krievu savienības saraksta, nebūdama šīs partijas biedre, taču partija nepārvarēja 5% barjeru.

## Atsauces

## Ārējās saites

* Irina Cvetkova Biogrāfija "Saskaņas Centra" mājaslapā
Dark Horse

***Dark Horse*** ir kanādiešu rokgrupas *[[Nickelback]]* sestais studijas albums. Tas tika izdots . *[[Billboard]]* 200 labāko dekādes albuma topā tas ierindojās 191. vietā. Albums ticis pārdots vairāk nekā 5 miljonos kopiju visā pasaulē. ASV tas tika sertificēts ar trīskāršo platīna disku.

## Dziesmu saraksts

## Ārējās saites
*
All the Right Reasons

***All the Right Reasons*** ir kanādiešu rokgrupas *[[Nickelback]]* piektais studijas albums. Tas tika izdots . Albums ticis pārdots vairāk nekā 10 miljonos kopiju visā pasaulē. 2009. gadā albums tika sertificēts ar astoņkāršo platīna disku ASV. Tas bija viens no vislabāk pārdotajiem mūzikas albumiem ASV.

## Dziesmu saraksts

## Ārējās saites
*
Silver Side Up

***Silver Side Up*** ir kanādiešu rokgrupas *[[Nickelback]]* trešais studijas albums. Tas tika izdots . Vairāku pasaules valstu topos tas ierindojās topa pirmajā vietā (Kanāda, Austrija, Īrija, Jaunzēlande, Apvienotā Karaliste). *[[Billboard]]* 200 labāko dekādes albuma topā tas ierindojās 47. vietā.

## Dziesmu saraksts

## Ārējās saites
*
The State

***The State*** ir kanādiešu rokgrupas *[[Nickelback]]* otrais studijas albums. Tas tika izdots . *Billboard 200* topā albums ir ierindojies 130. vietā, savukārt *Billboard Top Heatseekers* topā — 3. vietā. Visā pasaulē tas ir ticis pārdots vairāk nekā 1 miljonā kopiju.

## Dziesmu saraksts

## Ārējās saites
*
Curb

***Curb*** ir kanādiešu rokgrupas *[[Nickelback]]* debijas studijas albums. Tas tika izdots . Vienīgais albuma singls bija dziesmai *Fly*, kas tika izdots 1996. gada jūlijā. 2002. gada 25. jūnijā tika izdots albuma pārizdevums.

## Dziesmu saraksts

## Ārējās saites
*
Vormsāte

**Vormsāte** (; agrāk — **Dižvormsāte**) ir ciems Kuldīgas novada Nīkrāces pagastā. Izvietojies pagasta dienviddaļā Šķērveļa kreisajā krastā  no pagasta centra Dzeldas,  no novada centra Kuldīgas un  no Rīgas.

Apdzīvotā vieta izveidojusies pie bijušās Dižvormsātes muižas *(Groß-Wormsahten)* centra. Muižas pils celta 1809. gadā un ir vietējas nozīmes arhitektūras piemineklis. Lejpus Vormsātes Šķērveļa krastā atrodas Šķērveļa dižakmens un Vormsātes pilskalns.

## Dzimuši
* Ulrihs Heinrihs Gustavs fon Šlipenbahs (1774-1826), vācbaltiešu dzejnieks un rakstnieks
 
## Atsauces

## Ārējās saites
* Pilis.lv Vormsātes muiža
* Vormsātes pilskalns
Inerces moments

[thumb|300x300px|Četri objekti ar vienādām masām un rādiusiem ripo bez slīdēšanas.[Laiks, kurā finišē, ir atkarīgs no inerces momenta.]]
**Inerces moments** ir inerces mērs rotācijas kustībai. Rotācijas kustībā ķermeņa inerce nav atkarīga tikai no tā masas, bet arī no attāluma līdz rotācijas asij. 

Liels inerces moments piemīt cilindriskām čaulām, tādā formā ir, piemēram, spararati, lai uzkrātu griezes kustības enerģiju un līdzsvarotu rotācijas kustību. 

## Matemātiskais pieraksts
Inerces momentu var aprēķināt kā katra materiāla punkta inerces momentu, kas ir tā masas reizinājums ar attāluma līdz rotācijas asij kvadrātu:

I=mr^2, kur I-inerces moments;   m- masa;   r^2-attālums līdz rotācijas asij.

Vispārīgā gadījumā, ja ir zināms ķermeņa blīvums, inerces momentu var pierakstīt kā integrāli: I=\int_V \rho r^2 dV, kur \rho V- masa mazā tilpumā, r^2-attālums līdz rotācijas asij.

Inerces momentu var saistīt arī ar impulsa momentu un leņķisko ātrumu: I=\frac{L}{\omega}.

## Inerces momenti dažādām formām
thumb|300x300px|Formulas inerces momentiem dažādiem ķermeņiem
Ķermeni nevar uzskatīt par masas punktu, jo vienam ķermenim var būt dažādi inerces momenti atkarībā no rotācijas ass izvēles. Lai iegūtu ķermeņa inerces momentu, ir jāsaskaita visu ķermeņa punktu inerces momenti: I= \sum_{i=1}^N m_i r _i ^2

### Inerces moments cilindram
Inerces momenta formula cilindram ir: I=\frac{1}{2}mr^2.

Ja cilindrs ir homogēns un tā blīvums ir \rho, tad dm = \rho d V = \rho h 2 \pi r dr - tikai cilindra rādiuss.r ir vienīgais cilindra tilpuma parametrs, kurš maina masas attālumu no rotācijas ass. 

Saskaņā ar formulu I=\int_ V \rho r^2 d V = 2 \pi \rho h  \int_ R r^3 dr, integrējot robežās [0;R] iegūst I= \frac{1}{2} \pi h \rho r ^4, tā kā cilindra tilpums ir \pi r^2 h, tad tā masa ir \pi r^2 h  \rho un inerces moments ir I=\frac{1}{2}mr^2.

## Atsauces
Microsoft SQL Server

***Microsoft SQL Server*** ir relāciju datu bāzes pārvaldības sistēma (DBVS), ko izstrādājusi *[[Microsoft]]*. Galvenā izmantojamā vaicājumu valoda - *Transact-SQL*, kas izveidota kopīgi ar *Microsoft* un *Sybase*. *Transact-SQL* ir realizējusi sevī tādus standartus kā ANSI/ISO strukturēto vaicājumu valodu (*SQL*) ar paplašinājumiem. Izmanto, lai strādātu ar datu bāzēm, sākot no personiskām un beidzot ar lielām uzņēmumu datubāzēm, konkurē ar citām datu bāzes pārvaldības sistēmām (DBVS) šajā tirgus segmentā.
Kalvinisms

thumb|200px|Žana Kalvina portrets
**Kalvinisms** ir kristīgā mācība Žana Kalvina interpretējumā, viena no protestantisma mācībām. Radās Šveicē 16. gadsimtā. Izplatīts vairākos Šveices novados, Skotijā un Nīderlandē, to pieņēmuši arī puritāņi Anglijā un ASV un kongregacionālistu un prezbiteriešu baznīcas. Galvenā tēze Kalvina mācībā ir iepriekšnolemtības doktrīna — uzskats, ka izredzētās dvēseles Dievs nolēmis caur Jēzus upuri glābt, turpretī citas lemtas mūžīgām mokām. Kuras tās ir, to nav iespējams pateikt, tāpēc visiem ir jāstrādā godīgi, čakli un jādzīvo taupīgi.

## Ārējās saites
Pola Negri

**Pola Negri** (, īstajā vārdā **Barbara Apolonija Halupeca** (); dzimusi , mirusi ) bija poļu izcelsmes Holivudas mēmā kino laika kinozvaigzne. Pirmā Eiropas izcelsmes kinoaktrise, kura kļuva par Holivudas zvaigzni.

Dzimusi Lipno, tolaik Krievijā, polietes un slovāku izcelsmes skārdnieka ģimenē. Tēvu par piedalīšanos revolucionārā darbībā izsūtīja uz Sibīriju, tāpēc ģimene pārcēlās uz Varšavu, kur dzīvoja lielā nabadzībā. Meitene apmeklēja baleta nodarbības un piedalījās baleta izrādēs, tomēr tuberkulozes dēļ bija spiesta nodarbības pārtraukt. Ārstējoties sanatorijā, no itāļu dzejnieces Adas Negri uzvārda pieņēma pseidonīmu Pola Negri.

Pēc ārstēšanās izvēlējās aktrises karjeru un ātri kļuva par populāru poļu teātra un kino aktrisi. 1917. gadā Pola Negri pārcēlās uz Berlīni, kur piedalījās vairākās sekmīgās Ernsta Lubiča filmās. 1922. gadā ieradās ASV, kur kļuva par vienu no populārākajām un vislabāk atalgotajām kinozvaigznēm, bieži uzstājoties "liktenīgās sievietes" ampluā. 1928. gadā pārtrauca filmēties, tomēr drīz atgriezās un piedalījās filmās gan Eiropā, gan ASV, līdz Otrā pasaules kara laikā faktiski beidza aktrises karjeru.

## Ārējās saites

* Polai Negri veltīta lapa
Negri

**Negri** var būt:

*Antonio Negri (*Antonio Negri*, 1933 - 2023) - itāļu sociologs
*Pola Negri (*Pola Negri*, 1897 - 1987) - amerikāņu aktrise
Targa

[thumb|right|250px|Targa [Porsche 914]]
**Targa** ir atvērta tipa virsbūves tips vieglajiem automobiļiem, divvietīgā rodstera paveids ar stingri nostiprinātu vējstiklu, drošības loku (*roll bar*) aiz sēdekļu rindas, noņemamu jumtu un aizmugurējo stiklu (mēdz būt arī bez stikla).

Mūsdienu mašīnbūvē targa ir jebkurš rodsters, kas ir aprīkots ar nenoņemamu metāla drošības loku salona aizmugurē un noņemamu vai aizbīdāmu jumta centrālo daļu.

Porsche 911 Targa savu nosaukumu ieguva 1966. gadā sakarā ar Porsche dalību sacīkstēs *Targa Florio*. Vēlāk termins "targa" jau tika izmantots plašāk, kaut arī šāds virsbūves tips jau bija sastopams piecus gadus ātrāk, kā modeļa Triumph TR4 papildu aprīkojums.

Virsbūves ziedu laiki bija 1970. gadi, kad ASV Transporta departaments mēģināja aizliegt parastos kabrioletus un rodsterus, jo tiem bija zema pasīvā drošība automobiļa apgāšanās rezultātā. Lai to novērstu, autoražotāji sāka aprīkot rodsterus un kabrioletus ar drošības loku, nodrošinot pasažieru aizsardzību automobiļa apgāšanās gadījumā. No 1980. gadiem pasažieru drošību uzlaboja arī ar pastiprinātu vējstikla rāmi.

Targas paveids ar jumta siju tiek saukts *T-top* vai *T-roof*. Sija pastiprina virsbūvi pret vērpi. Šajos gadījumos targas jumts sastāv no diviem noņemamiem paneļiem (piemēram Nissan 300ZX *T-roof*).
Tukums (Nīkrāces pagasts)

**Tukums** (agrāk arī **Tukuma muiža**, **Tukumi**) ir ciems Kuldīgas novada Nīkrāces pagastā. Izvietojies pagasta dienvidaustrumos pie Kūlupes ietekas Lētīžā  no pagasta centra Dzeldas,  no novada centra Kuldīgas un  no Rīgas.

Apdzīvotā vieta izveidojusies pie bijušās Tukuma muižas *(Tuckumshof)* centra un Tukuma dzirnavām.  Ziemeļos no ciema atrodas Tukuma kapsēta.

## Atsauces
Planēta klaidonis

**Planēta klaidonis** saukta arī par **starpzvaigžņu planētu**, **bāreņu planētu** vai **kvaziplanētu** ir planetāras masas objekts, kas ir izmests no savas sistēmas, un kam vairāk nav gravitācijas saistības ar kādu zvaigzni, brūno punduri vai citiem šāda tipa objektiem, un tāpēc tās klaiņo atklātā visumā.

Izolēts šāds objekts, kas nav izmests, bet vienmēr ir bijis brīvi klīstošs, domājams, ka ir veidojies līdzīgi kā zvaigznes. Starptautiskā Astronomijas savienība ir ierosinājusi šādus objektus saukt par subbrūnajiem punduriem. Cha 110913-773444, iespējams ir viena no izmestajām planētām, vai arī tā ir izveidojusies pati un ir sub-brūnais punduris. Astronomi uzskata, ka šādas planētas definējumam jābūt atkarīgam no tās stāvokļa, nevis izcelsmes.

## Atsauces

## Ārējās saites
Maznīkrāce

**Maznīkrāce** ir ciems Kuldīgas novada Nīkrāces pagastā. Izvietojusies pagasta rietumos Dzeldas upes labajā krastā pie autoceļa P116  no pagasta centra Dzeldas,  no novada centra Kuldīgas un  no Rīgas.

Apdzīvotā vieta izveidojusies pie bijušās Dižnīkrāces muižas Maznīkrāces (*Klein-Niekratzen*) pusmuižas.

## Atsauces
Buhholcs

**Buhholcs** (; sieviešu dzimtē Buhholca) ir vācu cilmes uzvārds. Cilvēki ar šo uzvārdu:

* Aleksandrs Buhholcs (*Alexander Buchholtz*; 1851—1893) — vācbaltiešu vēsturnieks;
* Alvils Buholcs (*Alwill Buchholtz*, 1880—1972) — vācbaltiešu ģeodēzists, fotogrammetrijas pionieris un pasniedzējs;
* Antons Buhholcs (*Anton Buchholtz*; 1848—1901) — vācbaltiešu vēstures pētnieks un kultūras darbinieks;
* Arends Buhholcs (*Arend Buchholtz*; 1857—1938) — vācbaltiešu bibliotekārs;
* Augusts Buhholcs (*August Buchholtz*; 1803—1875) — vācbaltiešu pedagogs, bibliofīls, numismāts un kolekcionārs. Antona Buhholca tēvs;
* Leons fon Buhholcs (*Leon von Buchholtz*; 1838—1910) — Kurzemes muižnieks.
Lenkorāna

**Lenkorāna** (, *Ләнкәран*, لنکران) ir viena no lielākajām pilsētām Azerbaidžānas dienvidos, pie Kaspijas jūras. Pilsētā ir labi attīstīta pārtikas rūpniecība. Vietējie iedzīvotāji audzē dateles, apelsīnus, vīģes un nodarbojas ar zvejniecību Kaspijas jūrā. 2021. gadā Lenkorānas iedzīvotāju skaits bija  tūkstoši, no tiem ap 35% iedzīvotāju bija tališi.

## Sadraudzības pilsētas
Lenkorānas sadraudzības pilsētas ir :
*  Monterreja, ASV (kopš 2011)
*  Iskenderuna, Turcija
*  Serveteri, Itālija (kopš 2013)

## Atsauces

## Ārējās saites
Rodsters

[thumb|250px|Rodsters ''[Porsche Boxster|Porsche Boxster S*]]
[[Attēls:Tesla Roadster 2011 (36475174386).jpg|thumb|250px|Elektriskais rodsters *Tesla Roadster*]]
*'Rodsters''' () ir atvērta tipa virsbūves vieglajiem automobiļiem. Rodsteri ir ar divām sēdvietām aprīkoti sporta automobiļi bez vai ar atsevišķi uzstādāmu cieto jumtu.

Automobilis ar atvērta tipa virsbūvi un bez sānu stikliem tiek kvalificēts kā spaiders, bet automobilis ar atvērta vai daļēji atvērta tipa virsbūvi un vairāk nekā divām sēdvietām tiek kvalificēts kā kabriolets.

Mūsdienu autoražotāju tirgū termins rodsters tiek izmantots kā tirgus segments, kas nesakrīt ar klasiska rodstera raksturojumu. Šo terminu bieži izmanto kā komerciālo nosaukumu divdurvju divvietīgajiem kabrioletiem.

## Atsauces
Lando

[thumbnail|upright=1.2|[Mercedes ar lando virsbūvi, mēroga modelis]]
**Lando** (no ) ir vieglo automobiļu virsbūves tips ar atveramu jumtu virs aizmugurējās sēdekļu rindas. Franciskais nosaukums cēlies no Vācijas pilsētas Landavas (*Landau*) nosaukuma, kur 18. gadsimtā bija labi attīstīta kariešu ražošana, tajā skaitā arī ekipāžas ar atveramu jumtu. Vēlāk nosaukumu piemēroja automobiļu virsbūvēm.

## Ārējās saites
Faetons (virsbūve)

[thumb|300px|Faetons [Ford ar nolaistu jumtu.]]
**Faetons** ir atvērta tipa virsbūve vieglajiem automobiļiem ar četrām sānu durvīm un mīkstu atveramo jumtu.

Šī virsbūve bija iecienīta pirmskara gados. Tad faetoni bija automobiļi ar salokāmo, mīksto jumtu un četrām durvīm bez paceļamajiem stikliem, sliktos laikapstākļos to vietā bija piespraužami brezenta aizkariņi ar celuloīda lodziņiem.

Mūsdienās šo terminu auto ražotāji izmanto arī komerciālos nolūkos, kas bieži nesakrīt ar klasiskā faetona raksturojumu.

Analogs virsbūves tips ar divām durvīm tiek saukts par rodsteru.
Staņislavs Vispjaņskis

**Staņislavs Matejs Ignacijs Vispjaņskis** (; dzimis , miris ) bija poļu dramaturgs, dzejnieks, gleznotājs, grafiķis, kā arī interjera un mēbeļu dizaineris. "Jaunās Polijas" (*Młoda Polska*) virziena pārstāvis. Dzimis un lielāko mūža daļu (tikai no 1890. līdz 1895. gadam ceļoja pa Eiropu) pavadījis Krakovā. Ietekmējis gan poļu glezniecības, gan drāmas attīstību. Miris tikai 38 gadu vecumā un viņa bēres izvērtās par poļu nacionālo manifestāciju.

## Ārējās saites

* Vispjaņska gleznas 
* Par Vispjaņski portālā CULTURE.PL  , 
* Vispjaņska vitrāžas 
* Vispjaņska lugas "Kāzas" uzvedums Dailes teātrī
Audums

[235px|thumbnail|Dažāda veida audumi. No kreisās puses: [kokvilna, samts, katūns, kalikons, filcs, atlass, zīds, maisaudekls un polikokvilna]]
**Audums**, **drāna**, **drēbe** jeb **audekls** ir materiāls, kas galvenokārt tiek izmantots trikotāžas preču un apģērba veidošanā. Tas sastāv no tekstilšķiedrām, tas ir, no diegiem un dzijas. Audumu parasti izgatavo aušanas, adīšanas, tamborēšanas, mezglošanas vai tekstilšķiedru sapresēšanas rezultātā (filcs). Tekstilšķiedras audumu pagatavošanai tiek iegūtas četros veidos: no dzīvnieku pasaules (vilna, zīds), no augu pasaules (kokvilna, lini, džuta), no minerāliem (azbests, stiklšķiedra) un no sintētiskajiem materiāliem (neilons, poliesteris, akrilšķiedra).
Kubas kailgalve

**Kubas kailgalve** (*Psilocybe cubensis*) ir psihodēliska kailgalvju ģints sēne, kas satur psihoaktīvas vielas: psilocibīnu un psilocīnu. Tā pirmoreiz tika aprakstīta 1904. gadā Kubā ar sākotnējo latīnisko nosaukumu *Stropharia cubensis*. Sēne visbiežāk dzīvā dabā ir sastopama Kolumbijas, Ekvadoras un Peru teritorijā.

## Ārējās saites

*
Bekši

**Bekši** (agrāk **Pūpoli**) ir vidējciems Rēzeknes novada, Ozolaines pagastā. Ciems atrodas 14 km attālumā no Rēzeknes, un to šķērso valsts nozīmes autoceļš A13, kā arī Varšavas dzelzceļa līnija ar ceļa posteni „Pūpoli”.

Laika posmā no 1945. līdz 1954. gadam Bekši bija Bekšu ciema padomes centrs, bet no 1994. gada līdz 2016. gadam — Ozolaines pagasta centrs.

Bekšos atrodas Ozolaines pagasta bibliotēka, tautas nams, keramiķa Staņislava Viļuma darbnīca "Cukrasāta".

1897. gadā vectiībnieku ciemā bija 38 sētas.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
* Ozolaines pagasta mājaslapa 
* Rēzeknes novada informatīvais portāls
Pūpoli

**Pūpoli** var būt:
* pūpolvītola ziedkopas, arī citu vītolu ģints koku vai krūmu ziedkopas;
* Pūpoli — ceļa postenis Sanktpēterburgas—Varšavas dzelzceļa līnijā;
* Bekšu agrākais nosaukums.

## Skatīt arī
* Pūpols
* Pūpoli 1
* Pūpoli 2
* Pūpolu svētdiena
Pūpols

**Pūpols** var būt:

## Ziedkopa
* pūpolvītola ziedkopa, arī citu vītolu ģints koku vai krūmu ziedkopas;

## Uzvārds
Cilvēki ar šo uzvārdu:

* Ainars Pūpols, dzejnieks, dziesminieks, komponists, ģitārists, blūzmenis, dziedātājs, pedagogs;
* Alfrēds Pūpols (1911—1995), arhitekts;
* Ansis Pūpols, žurnālists;
* Jānis Pūpols (1886—1956), gleznotājs;
* Normunds Pūpols (1984), vieglatlēts, augstlēcējs;
* Osvalds Pūpols (1904—1941), skolotājs, nacionālās pretošanās kustības dalībnieks;
* Viktors Pūpols (1934), ASV šahists.

## Skatīt arī
* Pūpoli
* Pūpolu svētdiena
Vidējciems

[thumb|250px|Ģibuļu pagasta vidējciems [Spāre (Ģibuļu pagasts)|Spāre]]
**Vidējciems** ir ciemu klasifikācijas veids Latvijā. Parasti pie vidējciemiem tiek attiecināti bijušie vai esošie pagastu centri, bijušo kopsaimniecību vai padomju saimniecību centri, kā arī lielāku pilsētu piepilsētas ciemi.

## Atsauces
Lorāns Fiņons

**Lorāns Patriks Fiņons** (;  — ) bija profesionāls franču šosejas riteņbraucējs. 1983. un 1984. gadā viņš uzvarēja *[[Tour de France]]*. 1989. gadā viņš no uzvarētāja atpalika 8 sekundes, kas ir bijis jebkad mazākais pārsvars šajās sacensībās. 1989. gadā viņš uzvarēja arī *[[Giro d'Italia]]*, bet 1984. gadā finišēja otrais. 1988. un 1989. gadā viņš uzvarēja klasiskajās Milāna - Sanremo sacensībās. Viņš mira 2010. gada 31. augustā no vēža.

## Atsauces

## Ārējās saites

* Oficiālie ''Tour de France'' rezultāti
*
Mazciems

[thumb|250px|Ģibuļu pagasta mazciems [Turkmuiža]]
**Mazciems** ir ciemu klasifikācijas veids Latvijā. Parasti pie mazciemiem tiek attiecināti bijušo muižu centri, kā arī senie, tagad sarukušie ciemi.

## Atsauces
Gornica

**Gornica** (pareizāk **Gorņica**) ir vidējciems Rēzeknes novadā, Silmalas pagasta centrs. Ciems atrodas  attālumā no Rēzeknes, un to šķērso  autoceļš (P59).

Kopš 1992. gada Gornica ir Silmalas pagasta centrs. Ciemā atrodas Silmalas kultūras nams, Silmalas pagasta bibliotēka un feldšeru-vecmāšu punkts.  Līdz 2009. gadam darbojās Silmalas pamatskola, kas tika dibināta 1907. gadā, bet 2009. gadā reorganizēta par Silmalas pirmsskolas izglītības iestādi.

1897. gadā ciemā bija 5 sētas.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
* Silmalas pagasta mājaslapa
* Rēzeknes novada informatīvais portāls
Gotu valoda

right|250px|thumb|Lapa no gotu valodā 6.—7. gadsimtā sarakstīta likumu krājuma
**Gotu valoda** (𐌲𐌿𐍄𐌰𐍂𐌰𐌶𐌳𐌰 — *gutarazda*, 𐌲𐌿𐍄𐍂𐌰𐌶𐌳𐌰 — *gutrazda*, 𐌲𐌿𐍄𐌹𐍃𐌺𐌰 𐍂𐌰𐌶𐌳𐌰 — *gutiska razda*) ir mirusi ģermāņu grupas valoda, kurā līdz apmēram 7.—8. gadsimtam runāja gotu ciltis. Tā kā tajā ir saglabājušās daudzas senu ģermāņu valodu īpatnības, tad to izmanto kā avotu salīdzināmi vēsturiskajai ģermāņu valodu izpētei.

Tiek pieskaitīta pie austrumģermāņu valodām. Gotu valodā ir atrodami rakstu pieminekļi jau no mūsu ēras 4. gadsimta. Rakstībai tika lietots bīskapa Vulfilas izveidotais gotu raksts. Gotu valodā pastāvēja šķirti ostgotu un vestgotu dialekti, no kuriem ilgāk pastāvēja ostgotu. Savu nozīmi gotu valoda zaudēja 7.—8. gadsimtā.

## Atsauces

## Ārējās saites
Nepāliešu valoda

**Nepāliešu valoda** (नेपाली भाषा, *nepālī bhāṣā*) ir viena no ziemeļu indoāriešu valodām. Tā ir Nepālas oficiālā valoda, kā arī viena no oficiālajām valodām Indijas štatā Sikimā un Dārdžilingas apgabalā (atrodas Rietumbengāles štatā). Nepāliešu valodā runā arī daudzi Butānas iedzīvotāji. Nepāliešu valodu nevajadzētu jaukt ar nevaru valodu (*Nēpāl bhāṣā*), kas dažreiz arī tiek saukta par nepāliešu valodu. Nevaru valoda ir sinotibetiešu valodu saimes valoda.

Nepāliešu valodu prot aptuveni 16,3 miljoni cilvēku, no kuriem aptuveni 12,3 miljoni dzīvo Nepālā. Nepālā 45% cilvēku tā ir dzimtā valoda. 35% no Butānas iedzīvotājiem (aptuveni 240 tūkstoši cilvēku) prot nepāliešu valodu. 2,9 miljoni cilvēku, kas prot nepāliešu valodu, dzīvo Indijā.

2012. gadā valodnieki veica izmaiņas valodu klasifikācijā. Nepāliešu valoda kļuva par makrovalodu (ISO 639-3 kods: nep), kurā ietilpst nepāliešu valoda (npi) un dotjalu valoda (dty). Daži valodnieki uzskata, ka dotjalu valoda ir nepāliešu valodas dialekts.

## Dialekti
Nepāliešu valodai izšķir trīs reģionālos dialektus: rietumu, centrālo un austrumu dialekts. Pastāv arī savdabīgs dialekts, ko izmantoja Nepālas karaliskās ģimenes locekļi un augstākās šķiras cilvēki. Šim dialektam ir īpaša leksika, un to mūsdienās arvien vairāk izmanto izglītotie vidusslāņa cilvēki un jaunbagātnieki.

Nepāliešu valodā ir bagātīgs mutvārdu literatūras mantojums. Pēdējo divu ar pusi gadsimtu laikā ir arī izveidojies rakstītās nepāliešu literatūras krājums. Rakstītās nepāliešu valodas vārdu krājumu un stilu stipri ietekmējis sanskrits. Rakstīšanā tiek izmantota dēvanāgarī rakstība. Nepāliešu valodā ir daudz aizguvumi ne tikai no sanskrita, bet arī no hindi un angļu valodas, kā arī no persiešu valodas un arābu valodas.

## Atsauces

## Ārējās saites

* 
*
Līza Kudrova

**Līza Valērija Kudrova** (; dzimusi ) ir ebreju izcelsmes amerikāņu aktrise.

Viņa vislabāk pazīstama ar lomu NBC situāciju komēdijā "Draugi". Par šo lomu ir saņēmusi *[[Emmy balva|Emmy]]*, divas Ekrāna aktieru ģildes balvas, kā arī nominēta Zelta globusa balvai. Vēl filmējusies tādās filmās kā "Romijas un Mišelas skolas salidojums" (1997), "Psihoanalīze gangsteru gaumē" (1999), "Doktors Dūlitls 2" (2001), "Brīnumzeme" (2003), *[[Happy Endings]]* (2005), "P.S. Es tevi mīlu" (2007), *[[Bandslam]]* (2009) un "Vieglas uzvedības teicamniece" (2010). 1999. gadā vadīja *MTV Movie Awards* balvu pasniegšanas ceremoniju.

## Ārējās saites
Daglass Makarturs

**Daglass Makarturs** (; dzimis , miris ) bija amerikāņu ģenerālis un Filipīnu armijas feldmaršals.

Viņš bija ASV armijas štāba priekšnieks 1930. gados un D. Makarturam bija nozīmīga loma Klusā okeāna frontē Otrā pasaules kara laikā. Par darbību Filipīnu kampaņā ir saņēmis ASV augstāko militāro ordeni Goda medaļu. Artūrs Makarturs IV un D. Makarturs ir vienīgie tēvs un dēls, kas abi saņēmuši šo ordeni. Kopumā ASV armijā dienējis no 1903. līdz 1951. gadam.

## Ārējās saites

* Biogrāfija 
* 
* 
* 
* 
*
Kristi Noema

**Kristi Lina Arnolda Noema** (; dzimusi ) ir amerikāņu politiķe, lauksaimniece, restorānu vadītāja un uzņēmēja. Viņa pārstāv Republikānisko partiju.

K. Noema no 2025. līdz 2026. gadam bija ASV tēvzemes drošības sekretāre. Savukārt laikā no 2007. līdz 2010. gadam bija Dienviddakotas štata Pārstāvju palātas locekle, kur pārstāvēja štata 6. apgabalu. 2010. gada 2. novembrī notikušajās Pārstāvju palātas vēlēšanās Dienviddakotā viņas vadītā Republikāņu partija uzvarēja ar 48,1% balsu. K. Noema no 2011. gada līdz 2019. gadam bija ASV Pārstāvju palātas locekle. Izglītību ieguvusi *Mount Marty* koledžā, Dienviddakotas Universitātē un Dienviddakotas štata universitātē.

## Ārējās saites

*
Hromets poligrāfija

**Hromets poligrāfija** ir Latvijas poligrāfijas uzņēmums ar 100% vietējo pamatkapitālu. Tas ir dibināts sākotnēji kā metālapstrādes uzņēmums SIA "Hromets", tomēr ļoti drīz tas paplašināja savu darbību vēl divos virzienos — poligrāfija un ēdināšana.

## Pakalpojumi
Šodien Hromets poligrāfija nodrošina dizaina izstrādi, maketēšanu un ražošanu plašam poligrāfijas produktu klāstam, tai skaitā:
* reklāmas bukleti un skrejlapas
* preču un akciju katalogi
* kalendāri un plānotāji
* veidlapas un aploksnes
* grāmatas un žurnāli
* u.t.t.
Melone

**Melone** (*Cucumis melo*) ir ķirbju dzimtas augs, kas tiek plaši audzēts kā kultūraugs un izmantots uzturā. Melone ir ziedaugs, kas zied ar dzelteniem ziediem, tas ražo īpaša veida augļus – ogu, kam ir plāna un cieta miza un ļoti mīksts un sulīgs vidus.

Melones dabiskais izplatības areāls ir Centrālāzija: Persijas un Armēnijas teritorija.

## Ārējās saites
Vitālijs Orlovs

**Vitālijs Orlovs** (dzimis  Jēkabpilī) ir Latvijas ārsts un politiķis, vairāku Saeimas sasaukumu deputāts. Bijis partiju "Līdztiesība" Tautas Saskaņas partija un "Saskaņa" biedrs, šobrīd pārstāv partiju "Latvija pirmajā vietā".

## Dzīvesgājums
Dzimis 1964. gadā Jēkabpilī inženiera ģimenē. Mācījās Jēkabpils 4. vidusskolā, skolas gados spēlējis šahu, dienējis padomju armijā (1982—1984).

Studēja Rīgas Medicīnas institūtā. Kopš 1993. gada praktiskajā medicīnā nav strādājis, darbojies veselības apdrošināšanas jomā un mēģinājis veidot aptieku ķēdes. Iegūstot Latvijas pasi, tautību krievs nomainīja ar tautību karēlis. V. Orlovs ir šķīries, viņam ir meita.

## Politiskā darbība
Politikā ienācis kā partijas "Līdztiesība" biedrs. 2002. gadā V. Orlovs tika ievēlēts 8. Saeimā no politisko organizāciju apvienības "Par cilvēka tiesībām vienotā Latvijā" saraksta. 2003. gadā viņš pārgāja uz Tautas Saskaņas partijas frakciju. No šīs partijas 2004. gadā kandidējis Eiropas Parlamenta vēlēšanās, bet nav ievēlēts. 2006. gadā veiksmīgi kandidēja arī 9. Saeimas vēlēšanās, tika ievēlēts Saeimā no apvienības "Saskaņas Centrs" saraksta. Ievēlēts arī 10. Saeimā 2010. gada Saeimas vēlēšanās un 11. Saeimā ārkārtas vēlēšanās.

2014. gadā V. Orlovs tika ievēlēts par 12. Saeimas deputātu, bet 2018. gada rudenī ievēlēts arī 13. Saeimā. Kandidēja arī 14. Saeimas vēlēšanās 2022. gadā, taču "Saskaņas" saraksts nepārvarēja 5% barjeru.

2025. gadā iestājies partijā "Latvija pirmajā vietā" un Rīgas domes vēlēšanās kandidēja no partijas tās saraksta, taču netika ievēlēts pašvaldībā.

## Atsauces

## Ārējās saites

* CVK profils 
* 11. Saeimas profils
Kudrova

**Kudrova** var būt:
* Kudrova — pilsēta Krievijā
* Kudrova — ciems Latgalē
* Līza Kudrova — amerikāņu aktrise
Roberts Huks

**Roberts Huks** (; dzimis , miris ) bija angļu filozofs, arhitekts, dabaszinātnieks un enciklopēdists.

1665. gadā viņš izmantoja mikroskopu, kurā bija jau divas augstas kvalitātes lēcas, atklājot, ka dzīvu organismu audi sastāv no sīkiem veidojumiem, kurus pats nosauca par šūnām. Pētāmo paraugu apgaismošanai Huks izmantoja eļļas lampiņas liesmu, kuras gaismu uz aplūkojamo vietu apkopoja ar ūdeni piepildīta stikla lode.

## Ārējās saites
Huks

**Huks** ( — 'āķis'; sieviešu dzimtē Huka) ir angļu cilmes uzvārds. Cilvēki ar šo uzvārdu:
* Roberts Huks (*Robert Hooke*; 1635—1703) — angļu zinātnieks;
* Viljams Hūks (*William Hook*; 1925—2010) — ASV šahists.
ASCII māksla

**ASCII māksla** ir abstraktās mākslas paveids. ASCII mākslā caur simbolu pielietojumu tiek izveidots grafisks attēls.

Šis nosaukums tiek izmantots jebkurai teksta mākslai, ko var radīt iekš jebkura teksta redaktora.

Šis mākslas veids zināms kopš pirmo rakstāmmašīnu izveidošanas. Starp senākajiem zināmajiem piemēriem ASCII mākslā ir darinājumi no datormākslas pioniera Keneta Knovltona no apmēram 1966. gada, kurš tolaik strādāja *[[Bell Labs]]*.

## ASCII mākslas piemēri

```
___.-~"~-._   __....__
            .'    `    \ ~"~        ``-.
           /` _      )  `\              `\
          /`  a)    /     |               `\
         :`        /      |                 \
    <`-._|`  .-.  (      /   .            `;\\
     `-. `--'_.'-.;\___/'   .      .       | \\
  _     /:--`     |        /     /        .'  \\
 ("\   /`/        |       '     '         /    :`;
 `\'\_/`/         .\     /`~`=-.:        /     ``
   `._.'          /`\    |      `\      /(
                 /  /\   |        `Y   /  \
                J  /  Y  |         |  /`\  \
               /  |   |  |         |  |  |  |
              "---"  /___|        /___|  /__|
                     '"""         '"""  '"""
```

```
/\__/\
（　´∀｀）
（　　　）
 ｜ ｜　|
（＿_)＿）
```

```
▄▄▄▄▄▄▄░▄▄▄▄▄▄▄░▄▄▄▄▄▄░▄▄▄▄▄
░░▀███░░░░▀██░░░░██▀░░░░██░░
░░░▀██░░░░░▀██░░▄█░░░░░▄█░░░
░░░░███░░░░░▀██▄█░░░░░░█░░░░
░░░░░███░░░░░▀██░░░░░░█▀░░░░
░░░░░░███░░░░▄███░░░░█▀░░░░░
░░░░░░░██▄░░▄▀░███░░█▀░░░░░░
░░░░░░░▀██▄█▀░░░███▄▀░░░░░░░
░░░░░░░░▀██▀░░░░░███░░░░░░░░
░░░░░░░░░▀▀░░░░░░░▀░░░░░░░░░
```
Pravietis

[thumb|200px|[Rembrants|Rembranta glezna, kurā attēlots, kā Mozus no Dieva saņem desmit baušļus]]
**Pravietis**, sieviešu dzimtē — **praviete**, ir persona, kas apgalvo, ka ir sazinājies ar pārdabisko vai dievišķo, un kalpo kā starpnieks starp to un cilvēci. Pravieši sevi bieži vien uzskata par Dieva izredzētajiem. Ziņu, ko pravietis pasniedz, sauc par pravietojumu. Pravieši ir ikvienā Ābrama reliģijā (kristietībā, jūdaismā un islāmā), kā arī daudzās citās reliģijās.

## Skatīt arī
* Islāma pravieši
Purva kosa

**Purva kosa** (*Equisetum palustre*) ir daudzgadīgs kosu dzimtas augs, kas aug mitrās un purvainās pļavās un ūdenstilpju krastos. Purva kosas stublājs ir stāvs, zari izkārtoti stāvi. Augs parasti ir 15—60 centimetrus garš.

Purva kosa ir indīgs augs zālēdājiem. Tas satur tiamīnu iznīcinošu fermentu un piperidīna alkaloīdu, kas izraisa koordinācijas traucējumus zirgiem un klibumu mājlopiem. Uz cilvēkiem gan šīs indes neiedarbojas.

## Ārējās saites
*
Vudstokas festivāls

**Vudstokas mūzikas un mākslas festivāls** () bija mūzikas festivāls, kas norisinājās no 1969. gada 15. augusta līdz 17. augustam Betelā, ASV.

Festivālā uzstājās 22 mūzikas izpildītāji, kas uzstājās kopumā aptuveni 500 000 cilvēku lielas auditorijas priekšā. Vudstokas festivāls mūsdienās tiek uzskatīts kā viens no centrālajiem notikumiem populārās mūzikas vēsturē. Žurnāls *[[Rolling Stone]]* to nodēvēja par vienu no 50 mirkļiem, kas izmainīja rokenrola vēsturi (*50 Moments That Changed the History of Rock and Roll*).

## Atsauces

## Ārējās saites
Zilais purvs

**Zilais purvs** var būt:
* Zilais purvs — purvs Limbažu novada Ainažu pagastā;
* Zilais purvs — purvs Valkas novada Zvārtavas pagastā;
* Zilā pūra cits nosaukums.
Obricki

**Obricki** ir skrajciems Rēzeknes novada Vērēmu pagastā. Ciems atrodas pie autoceļa A12, netālu no Zilā pūra. Tāpat Obrickus šķērso ceļš no Rēzeknes uz Skudrām, blakus kam atrodas Obricku kapi.

1897. gadā katoļu ciemā bija 6 sētas ar 42 cilvēkiem.

## Atsauces
Gribuļu pilskalns

**Gribuļu pilskalns** ir pilskalns Rēzeknes novada Vērēmu pagasta Gribuļos, valsts nozīmes arheoloģijas piemineklis. Pilskalns apaudzis ar kokiem, pārsvarā ar bērziem.

Par ilgstošu Gribuļu pilskalna apdzīvotību liecina izteiktais melnais kultūrslānis ar oglēm un bezripas trauku lauskām, kas veidojies daudzu gadsimtu gaitā. Orientējošais apdzīvotības laiks ir mūsu ēras pirmie gadsimti. Ieeja pilskalnā bijusi austrumu pusē.

## Foto galerija

Attēls:Gribulu pilskalns ortofoto.jpg|alt=|Gribuļu pilskalna 3D modelis
Attēls:Gribulu pilskalns5.jpg|alt=|Gribuļu pilskalna 3D modelis


## Atsauces

## Ārējās saites
* www.latvijas-pilskalni.lv
Marija Magdalēna

**Svētā Marija Magdalēna** (, ) bija Jēzus mācekle, kuru, kā rakstīts kanoniskā Bībelē, Jēzus bija atbrīvojis no dēmoniem. Īpaša nozīme Marijai Magdalēnai bija Jēzus pēdējās dienās, jo viņa palika pie Jēzus krusta arī tad, kad citi mācekļi (izņemot vienu) bija aizmukuši, kā arī bija klāt Jēzus apbedīšanā. Gan pēc Jāņa, gan Marka evaņģēlijiem, Marija Magdalēna bija pirmā persona, kurai Jēzus parādījās pēc savas augšāmcelšanās. Tradicionāli tiek uzskatīts, ka Marija Magdalēna mirusi vai nu Efesā vai Marseļā. Dažos gnostiķu tekstos Marijas Magdalēnas loma Jēzus dzīvē ir būtiskāka nekā evaņģēlijos.

## Atsauces

## Ārējās saites

*